( 67 ) 
tant désiré et si longuement attendu. De manière que, sans 
respecter personne, le conte commenda de lever l’ancre et faire 
voille ; et n’eult pas attendu son propre filz s’il fût esté avec les 
aullres, comme plusieurs fois je luy ay ouy dire, et ce que 
n’ignoroient nullement ceulx dessus nommés qu’estoient en 
terre. Lesquelx, craignant grandement qu’il n’advinsse ce 
qu’estoit jà advenu sans qu’ilz en sçeussent rien, louarent une 
barquerole avec rames, pour avec plus de diligence se faire 
transporter à l’armée, et s’ilz la trouvoient partie, pour plus 
tost la consuyvre. Or, ne sçeurent-ilz tant diligenter que 
l’armée ne fusse jà partie quant ilz arrivarent au cap. Nom- 
pourtant, sans nulle craincte, ilz se mirent à poursuyvre, 
forçant à cela le maistre de la barquerolle quil n’y voulîoit 
entendre, bien qu’il leur remonstroit le péril où qu’ilz se 
mestoient. Ilz furent navigeant tout le jour et jusques à la 
minuict sans rien rencontrer. La nuict estoit claire, et alors se 
monstrarent quatres grosses naves devant eulx. Ce que voyant, 
et présumant que ce fussent aulcunes de nostre armée, tirent 
tant qu’ilz en approucharent l’une de sy près qu’ilz se par- 
loient l’ung et l’aultre. Mais ilz se trouvarent bien esbahys 
quant ilz congneurent estres pyrates, et que l’on les semon- 
gnoit d’eulx rendre et approcher : ce que certes, comme 
aulcungs d’eulx m’ont dit, ilz eussent faict, et se fussent soub- 
mis à rançon; mais, estant assheurés de leur patron et pilotte 
que telles gens ne prenoient personne à mercv, et que la 
rançon qu’ilz prenoient estoit là vie, mectant tous la main aux 
rames, prindrent la fuitte, et les autres à tirer force canonades 
après pour les mectre au fond. Mais Dieu les préserva si bien 
qu’ilz eschapparent et gaignarent la terre, tous sains et saulfz, 
et dois là se transportaient à Lisbonne, où qu’ilz ont prins la 
poste, et ont faict telle diligence qu’ilz sont jà tous arrivés en 
ceste ville. Et arrivarent les premiers le conte Annibal, Alonce 
Gaio et Paul Walzin, quilz vindrent trouver la Princesse à 
Terremonde, avant que d’arriver à Bruxelles. 
Ceste disgression ne m’a semblé hors de propos, puis qu’elle 
despend de l’armée, laquelle continua à faire voille avec bon 
